Kepada pengguna petajalanterbuka,

Terima kasih atas sumbangan anda dalam mengemaskini data OpenStreetMap.

Saya ingin mencadangkan agar nama asal "Jalan Jinjang Permai 9" dalam Bahasa Inggeris tidak dipadamkan sepenuhnya daripada data. Sebaliknya, adalah lebih sesuai sekiranya nama tersebut disimpan di dalam tag old_name=* sebagai rujukan sejarah dan kemudahan pengguna lain.

Untuk makluman, berdasarkan laporan oleh DBKL sekitar tahun 2007-2008, memang terdapat penukaran rasmi nama-nama jalan di kawasan Jinjang kepada versi Bahasa Malaysia, seperti yang direkodkan dalam sumber berikut:
https://aarvidi.wordpress.com/2008/02/11/87-roads-in-jinjang-get-new-names-to-dignify-bahasa-malaysia/

https://b.cari.com.my/forum.php?mod=viewthread&tid=103786&page=5

Walau bagaimanapun, realitinya adalah ramai penduduk tempatan, serta dokumen rasmi seperti kad pengenalan, bil utiliti dan surat-menyurat, masih menggunakan nama lama. Oleh itu, penyimpanan nama asal sebagai old_name=* akan membantu mengekalkan rujukan yang relevan, sekali gus memudahkan pengguna yang mencari lokasi berdasarkan nama lama.

Sekian, terima kasih atas perhatian dan kerjasama anda.

Yang benar,
angys
